L 332/32 Euroopan unionin virallinen lehti 30.11.2006 KOMISSION PÄÄTÖS, tehty 28 päivänä marraskuuta 2006 poikkeuksen myöntämisestä Maltalle eräistä Euroopan parlamentin ja neuvoston direktiivin 2003/54/EY säännöksistä (tiedoksiannettu numerolla K(2006) 5642) (Ainoastaan englanninkielinen teksti on todistusvoimainen) (2006/859/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sähkön sisämarkkinoita koskevista yhteisistä säännöistä ja direktiivin 96/92/EY kumoamisesta 26 päivänä kesäkuuta 2003 annetun Euroopan parlamentin ja neuvoston direktiivin 2003/54/EY (f) ja erityisesti sen 26 artiklan 1 koh- dan, ottaa huomioon Maltan 15 päivänä marraskuuta 2005 jättämän hakemuksen, on ilmoittanut jäsenvaltioille kyseisestä hakemuksesta, sekä katsoo seuraavaa: (1) — Malta jätti 15 päivänä marraskuuta 2005 komissiolle ha- kemuksen, jossa se pyytää poikkeusta direktiivin 2003/54/EY IV luvun sekä sen 20 artiklan 1 kohdan ja 21 artiklan 1 kohdan soveltamisesta määrittämättömäksi ajaksi. Mainitun direktiivin 26 artiklan 1 kohdassa valtuu- tetaan tällaisen hakemuksen tekeminen. (2) — Maltaa voidaan pitää direktiivin 2003/54/EY 2 artiklan 26 kohdassa määriteltynä ”pienenä erillisenä verkkona”. Kyseisen säännöksen mukaan pieni erillinen verkko tar- koittaa mitä tahansa verkkoa, jossa kulutus oli alle 3 000 gigawattituntia vuonna 1996 ja jossa alle viisi prosenttia vuosikulutuksesta on peräisin yhteydestä toisiin verkkoi- hin. Kulutus oli Maltassa 1 695 gigawattituntia vuonna 1996. Maltan sähköverkko on erillinen eikä se ole yhtey- dessä muihin verkkoihin, ja näiden poikkeusten pyyde- tään olevan voimassa niin kauan kuin sähköverkko pysyy erillisenä. () EUVL L 176, 15.7.2003, s. 37, direktiivi sellaisena kuin se on muu- tettuna neuvoston direktiivillä 2004/85/EY (EUVL L 236, 7.7.2004, s. 10). (3) — Hakemuksen liitteenä olevat asiakirjat sisältävät riittävästi todisteita siitä, että tällä hetkellä on mahdotonta tai epä- käytännöllistä saavuttaa kilpailukykyisiä sähkömarkki- noita koskeva tavoite saaren sähkömarkkinoiden koon ja rakenteen vuoksi. Tällaisissa olosuhteissa markkinoiden avaaminen synnyttäisi suuria ongelmia erityisesti sähkön- toimitusten varmuudelle, mikä lisäisi kuluttajille aiheutu- via kustannuksia. Maltassa ei myöskään ole siirtoverkkoa eikä siirtoverkonhaltijaa voida sen vuoksi nimetä; koska sähköntoimituksista ei voida kilpailla, ei ole perusteltua soveltaa direktiivissä 2003/54/EY säädettyä vaatimusta taata kolmansille osapuolille pääsy jakeluverkkoihin. (44 — Komissio on tutkinut Maltan hakemuksensa tueksi esittä- mät perustelut ja on vakuuttunut siitä, etteivät poikkeus ja sen soveltamisehdot estä direktiivin 2003/54J/EY ta- voitteiden saavuttamista. (5) — Sen vuoksi Maltan pyytämä poikkeus olisi myönnettävä. (6) — Vaikka Maltan hakemus antaa todellisen kuvan nykytilan- teesta, siinä ei oteta huomioon keskipitkällä ja pitkällä aikavälillä mahdollisesti tapahtuvaa teknistä kehitystä, joka saattaa johtaa merkittäviin muutoksiin. Tilannetta olisi sen vuoksi seurattava säännöllisesti, ON TEHNYT TÄMÄN PÄÄTÖKSEN: 1 artikla Myönnetään Maltalle poikkeus direktiivin 2003/54/EY IV luvun sekä sen 20 artiklan 1 kohdan ja 21 artiklan 1 kohdan sovelta- misesta. 2 artikla Komissio voi kumota myöntämänsä poikkeuksen tai tarkastella sitä uudelleen, jos Maltan sähköalalla tapahtuu suuria muutok- sia.